**OPĆINA LOVRAN**

**Javni poziv za financiranje javnih potreba Općine Lovran u 2019.godini**

**1. Područja koja će se financirati ovim Javnim pozivom su:**

-       kultura,

-       socijalna skrb,

-       ostalo (civilno društvo)

- manifestacije.

**Javne potrebe civilnog društva** su usmjerene na ostvarivanje ciljeva u području: zaštiti i promicanju ljudskih prava, zaštiti i promicanju prava nacionalnih manjina i manjinskih društvenih skupina, prava osoba s invaliditetom i djece s teškoćama u razvoju, starijih i nemoćnih, borbi protiv nasilja i diskriminacije, promicanje i očuvanje vrijednosti antifašističke borbe i Domovinskog rata, zašiti, brizi i izobrazbi djece i mladih te njihovu aktivnom sudjelovanju u društvu, prevenciji i borba protiv svih oblika ovisnosti, razvoju demokratske političke kulture, promicanju i razvoju volonterstva, socijalnim uslugama i humanitarnoj djelatnosti, zaštiti prava potrošača, razvoj turističke destinacije, zaštiti okoliša i prirode, zaštiti i očuvanju kulturnih dobara te zaštite životinja, održivom razvoju, razvoju lokalne zajednice te međuopćinske, međugradske i međunarodne suradnje, zašiti zdravlja, sporta, kulture i umjetnosti, tehničke i informatičke kulture, zaštite i spašavanja te drugim aktivnostima koje su po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro.

**2. Pravo na podnošenje prijave** imaju pravne i fizičke osobe koje imaju sjedište odnosno prebivalište u Republici Hrvatskoj, registrirane za obavljanje djelatnosti u navedenim društvenim djelatnostima, a koje će se održavati isključivo na području ili su od interesa Općine Lovran.

Ovaj poziv **ne obuhvaća** financiranje udruga koje se financiraju po posebnim propisima, vjerskih i političkih organizacija, te organizacija civilnog društva koje ne zadovoljavaju uvjete propisane Pravilnikom o financiranju javnih potreba Općine Lovran, kao ni ustanove čiji je Općina Lovran osnivač ili suosnivač.

Podnositelj prijave/korisnik financiranja **ne smije** sudjelovati u izbornoj ili drugoj promidžbi političke stranke, koalicije ili nezavisnog kandidata, davati izravnu potporu političkoj stranci, koaliciji ili nezavisnom kandidatu niti prikupljati financijska sredstva za financiranje političkih stranaka, koalicije ili nezavisnih kandidata za sve vrijeme trajanja ugovora.

**3. Planirana vrijednost javnog poziva**

Ukupna planirana vrijednost javnog poziva definirana je Godišnjim planom raspisivanja javnih poziva za financiranje programa, projekata i javnih potreba sredstvima Proračuna Općine Lovran za 2019. godinu (www.opcinalovran.hr) i iznosi 446.800,00 kuna.

Prihvaćeni projekti/programi sufinancirat će se prema mogućnostima proračuna Općine Lovran sukladno odgovarajućim programima javnih potreba Općine Lovran za 2019. godinu.

U koliko se ukupni prihodi Općine Lovran za 2019. godinu ostvare manje od planiranih, sredstva namijenjena za financiranje projekata/programa javnih potreba razmjerno će se umanjiti.

**4. Postupak i rok za podnošenje prijave**

Podnositelji prijave – udruge, svoje projekte/programe prijavljuju isključivo na propisanim obrascima, a natječajnu dokumentaciju mogu preuzeti u Upravnom odjelu za samoupravu i upravu Općine Lovran, u uredovno vrijeme ili sa službene stranice Općine Lovran [www.opcinalovran.hr](http://www.opcinalovran.hr).

Prijave se šalju **preporučenom poštom** na adresu OPĆINA LOVRAN, ŠETALIŠTE M. TITA 41, 51415 LOVRAN, **s naznakom**: **„PRIJAVA NA JAVNI POZIV ZA FINANCIRANJE JAVNIH POTREBA OPĆINE LOVRAN U 2019. GODINI“ i navođenjem područja za koje se prijava podnosi:** kultura, manifestacije, socijalna skrb, ostalo (civilno društvo) **ili** se predaju neposredno u pisarnici Općine Lovran, Šetalište M. Tita 41/I, u zatvorenoj kuverti s istom naznakom.

**Krajnji rok za prijavu na Javni poziv putem pošte je 31. siječnja 2019. godine u 24,00 sati, a neposrednom predajom u pisarnici Općine 31. siječnja 2019. godine do 16,00 sati.**

**Neće se razmatrati prijave koje pristignu izvan roka određenog javnim pozivom i nepotpune prijave.**

**5. Upute za prijavitelje objavljene su uz ovaj Javni poziv na mrežnoj stranici Općine Lovran** [www.opcinalovran.hr](http://www.opcinalovran.hr).

**6. Kontakt**

Sve dodatne informacije i upite možete dobiti na telefon 051 563-868, centrala 051 294-045/0 ili na e-mail: velinka.susanj@opcinalovran.hr.

**7. Dokumentacija uz Javni poziv**

**1. Upute za prijavitelje**

**2. Obrazac 1. –** opis projekta/programa

**3. Obrazac 2. –** proračun projekta/programa

**4. Obrazac 3. –** izjava o nepostojanju dvostrukog financiranja

**5. Obrazac 4. –** izjava o partnerstvu /ako je primjenjivo/

**6. Obrazac 5. –** ugovor o financiranju projekta/programa

**7. Obrazac 6. –** opisno izvješće provedbe projekta/programa

**8. Obrazac 7. –** financijsko izvješće realiziranog projekta/programa

**Napomena:** obrasci pod rednim brojem 1, 2, 3 i 4 /ako je primjenjiv,/ dostavljaju se uz prijavu na Javni poziv, a ostali nakon realizacije prihvaćenog projekta/programa.

**Rezultati Javnog poziva bit će objavljeni na Internet stranicama Općine Lovran.**

**OPĆINA LOVRAN**